ประกาศกระทรวงเกษตรและสหกรณ์เรื่องค่าป่วยการ ค่าพาหนะ ค่าเช่าที่พัก และค่าใช้จ่ายของพนักงานเจ้าหน้าที่ตามพระราชบัญญัติพันธุ์พืชพ.ศ. ๒๕๑๘(ฉบับที่ ๑)พ.ศ. ๒๕๓๖ อาศัยอำนาจตามความในมาตรา๕ แห่งพระราชบัญญัติพันธุ์พืช พ.ศ. ๒๕๑๘ และมาตรา ๒๘ ทวิ แห่งพระราชบัญญัติพันธุ์พืชพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕รัฐมนตรีว่าการกระทรวงเกษตรและสหกรณ์ ออกประกาศไว้ ดังต่อไปนี้บุคคลใดประสงค์จะขอให้พนักงานเจ้าหน้าที่ปฏิบัติงานตามพระราชบัญญัตินี้ในวันหยุดราชการหรือนอกเวลาราชการ หรือนอกสถานที่ทำการ ไม่ว่าในเวลาหรือนอกเวลาราชการจะต้องเสียค่าป่วยการ ค่าพาหนะ ค่าเช่าที่พัก และค่าใช้จ่ายให้แก่พนักงานเจ้าหน้าที่ตามอัตรา ดังต่อไปนี้ข้อ๑ค่าป่วยการของพนักงานเจ้าหน้าที่ในการปฏิบัติงานออกหนังสือรับรองเมล็ดพันธุ์รับรองพันธุ์พืชขึ้นทะเบียน และพันธุ์พืชรับรอง ตามมาตรา ๒๘ แห่งพระราชบัญญัติพันธุ์พืชพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕ให้จ่ายแก่พนักงานเจ้าหน้าที่ ดังต่อไปนี้(๑)นอกสถานที่ทำการโดยปกติก.ระหว่าง ๐๘.๓๐ น. ถึง ๑๖.๓๐ น.๑.พนักงานเจ้าหน้าที่ระดับ ๑ หรือระดับ ๒ คนละ ๒๐๐ บาท๒.พนักงานเจ้าหน้าที่ตั้งแต่ระดับ ๓ ขึ้นไป คนละ ๒๕๐ บาทข.ระหว่างเวลา ๑๖.๓๐ น. ถึง ๒๔.๐๐ น. หรือระหว่างเวลา ๒๔.๐๐ น. ถึง ๐๘.๓๐ น.๑.พนักงานเจ้าหน้าที่ระดับ ๑ หรือระดับ ๒ คนละ ๒๕๐ บาท๒.พนักงานเจ้าหน้าที่ตั้งแต่ระดับ ๓ ขึ้นไป คนละ ๓๐๐ บาท(๒)ในสถานที่ทำการโดยปกติ ระหว่างเวลา ๑๖.๓๐ น. ถึง ๒๔.๐๐ น. หรือระหว่างเวลา ๒๔.๐๐น. ถึง ๐๘.๓๐ น.ก.พนักงานเจ้าหน้าที่ระดับ ๑ หรือระดับ ๒ คนละ ๒๐๐ บาทข.พนักงานเจ้าหน้าที่ตั้งแต่ระดับ ๓ ขึ้นไป คนละ ๒๕๐ บาท(๓)การปฏิบัติงานในวันเสาร์ วันอาทิตย์ หรือวันหยุดราชการก.ในสถานที่ทำการโดยปกติ ระหว่างเวลา ๐๘.๓๐ น. ถึง ๑๖.๓๐ น.๑.พนักงานเจ้าหน้าที่ระดับ ๑ หรือระดับ ๒ คนละ ๒๐๐ บาท๒.พนักงานเจ้าหน้าที่ตั้งแต่ระดับ ๓ ขึ้นไป คนละ ๒๕๐ บาทข.ถ้าเป็นการปฏิบัติตาม (๑) หรือ (๒) จะต้องเสียค่าป่วยการเพิ่มขึ้นจากอัตรา (๑)หรือ (๒) อีกหนึ่งเท่า แล้วแต่กรณีข้อ๒ค่าป่วยการของพนักงานเจ้าหน้าที่ในการปฏิบัติงานออกหนังสืออนุญาตนำเข้าส่งออก หรือนำผ่านพืชอนุรักษ์ ตามมาตรา ๒๙ ตรี แห่งพระราชบัญญัติพันธุ์พืช พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕ในการปฏิบัติงานในวันหยุดราชการหรือนอกเวลาราชการให้จ่ายให้แก่พนักงานเจ้าหน้าที่ดังต่อไปนี้(๑)การปฏิบัติงานตั้งแต่เวลา ๐๖.๐๐ น. ถึง ๑๘.๐๐ น. ก.พนักงานเจ้าหน้าที่ระดับ ๑ หรือระดับ ๒ ชั่วโมงแรกให้คิดคนละ ๓๐ บาท ชั่วโมงต่อไปชั่วโมงละ๑๐ บาทข.พนักงานเจ้าหน้าที่ตั้งแต่ระดับ ๓ ขึ้นไป ชั่วโมงแรกให้คิดคนละ ๖๐ บาท ชั่วโมงต่อไปชั่วโมงละ๒๐ บาท(๒)การปฏิบัติงานตั้งแต่เวลา ๑๘..๐๐ น. ถึง ๐๖.๐๐ น.ก.พนักงานเจ้าหน้าที่ระดับ ๑ หรือระดับ ๒ ชั่วโมงแรกให้คิดคนละ ๔๐ บาท ชั่วโมงต่อไปชั่วโมงละ๒๐ บาทข.พนักงานเจ้าหน้าที่ตั้งแต่ระดับ ๓ ขึ้นไป ชั่วโมงแรกให้คิดคนละ ๘๐ บาท ชั่วโมงต่อไปชั่วโมงละ๔๐ บาทข้อ๓ ค่าพาหนะ ค่าเช่าที่พักให้จ่ายแก่พนักงานเจ้าหน้าที่ตามระเบียบว่าด้วยค่าใช้จ่ายในการเดินทางไปราชการของทางราชการและเสียค่าใช้จ่ายในการปฏิบัติงานเพื่ออกหนังสือรับรองหรือหนังสืออนุญาตตามมาตรา๒๘ หรือมาตรา ๒๙ ตรี แห่งพระราชบัญญัติพันธุ์พืช พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕เท่าที่จำเป็นและใช้จ่ายไปจริงประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๘ ธันวาคม ๒๕๓๖ถวิล จันทร์ประสงค์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงเกษตรและสหกรณ์จุฑามาศ/จัดทำ๒๒ พฤศจิกายน๒๕๕๕พลัฐวัษ/ตรวจ๓๐ สิงหาคม ๒๕๕๖ศิรวัชร์/ปรับปรุง๑๘ ตุลาคม ๒๕๖๑[๑]ราชกิจจานุเบกษา เล่ม ๑๑๑/ตอนพิเศษ ๗ ง/หน้า ๒๑/๒๖ มกราคม ๒๕๓๗